open-index/open-wikipedia-markdown huggingface dataset:
Botlektunnelen

**Botlektunnelen** ligger sørvest for Rotterdam by i den nederlandske provinsen Zuid-Holland. Den ble bygget for å overta rollen til Botlekbroen som ble bygget i 1956.

Gjennom tunnelen under elven Oude Maas er riksvei *A15* mellom Rotterdam og Europoort lagt. Gjennom Botlektunnelen går all slags veitransporter, med unntak av transporter av farlige stoffer. Disse må fremdeles bruke Botlekbroen.

## Design og byggeteknikk
Tunnelen består av to rør, hvert med tre filer. Mellom disse to ligger et ekstra, smalere rør som kan brukes i nødstilfeller. Tunnelens lukkede del er utført som en synketunnel, bygget opp av 5 elementer (fire 115 meter lange og en på 87,5 meter) som er 30,9 meter brede og 8,95 meter høye. Innkjørslene i begge ender ble bygget ved at tørrdokker ble laget på stedet. Innkjørselen på vestsiden er 320 meter lang, mens den østlige er 530 meter.

Byggestart var i 1975, og elementene ble bygget i samme dokk som elementene for Beneluxtunnelen som ble ferdigstilt i 1967. Til byggeforberedelsene hørte mudring av byggedokken. Byggingen av tunnelelementene begynte 1. juni 1976.

Forberedelser treffes for å øke veinettets kapasitet ved å anlegge en Botlektunnel til («Tweede Botlektunnel»). Et definitivt vedtak er ikke gjort, undersøkelser pågår for å se om det er mulig. Videre må finansieringen av den klargjøres.

For Betuweruten ble en jernbanetunnel bygget, Botlekjernbanetunnelen som ble tatt i bruk i 2006.

## Kilder
* Stiksma, K. (ed.), *Tunnels in the Netherlands, underground transport connections*, Ministerie van Verkeer en Waterstaat, Den Haag 1987
Llyfr Gwyn Rhydderch

***Llyfr Gwyn Rhydderch*** eller ***Rhydderchs hvite bok*** er et av de mest bemerkelsesverdige og feirete av walisiske manuskripter fra middelalderen. Det er skrevet på midten av 1300-tallet og er en av de tidligste samlingene av walisisk prosatekster, skjønt det inneholder også noen eksempler på tidlig walisisk poesi. Det er nå en del av samlingen til Det nasjonale bibliotek i Wales.

Det som opprinnelig var ett manuskript er nå bundet inn som to bind og er kjent som «Peniarth MS 4» og «Peniarth MS 5». Førstnevnte inneholder walisiske fortellinger som nå kollektivt er kjent som *[[Mabinogion]]*, og sistnevnte (den første delen av det opprinnelige manuskriptet) inneholder religiøse tekster på walisisk, de fleste oversatt fra latin.

Den hvite boken ble skrevet av og kopiert på midten av 1300-tallet, mest sannsynlig for Rhydderch ab Ieuan Llwyd (ca. 1325&ndash;1400) fra Parcrhydderch i kirkesognet Llangeitho i Ceredigion. Rhydderch, som kom fra en familie med en lang tradisjon av å støtte litteraturen, hadde en stilling under den engelske kronen, men var også i seg selv en autoritet på lokal walisisk lov. Hendene til fem skriverne har blitt identifisert i manuskriptet og de arbeidet mest sannsynlig i klosteret Strata Florida Abbey, ikke langt fra Rhydderchs hjem.

## Litteratur
*«White Book of Rhydderch». I Meic Stephens (Red.) (1998), *The new companion to the literature of Wales*. Cardiff : University of Wales Press. ISBN 0-7083-1383-3.
*Parry, Thomas (1955), *A history of Welsh literature*. Oversatt av H. Idris Bell. Oxford : Clarendon Press.

## Eksterne lenker
* The White book of Rhydderch ved nettstedet National Library of Wales – det gir mulighet til å se fargebilder av Peniarth MS 4'.
Martin Hangl

**Martin Hangl** (født 17. juni 1962 i Samnaun) er en tidligere sveitsisk alpinist.

Karrierens høydepunkt var gullmedaljen i super-G under VM 1989 i Vail i Colorado, der Pirmin Zurbriggen sikret sveitsisk dobbeltseier. I tillegg vant Hangl tre verdenscuprenn i løpet av karrieren, som varte fra 1981 til 1994.

I OL 1988 i Calgary startet han i super-G, storslalåm og i kombinasjonen, uten å oppnå gode plasseringer.

## Verdenscupseire

## Referanser


## Eksterne lenker
*
Upendra Yadav

**Upendra Yadav** (født 1959? i landsbyen Bhagbatpur, Saptari) er lederen av protestorganisasjonen Madhesi Janaadhikar Forum &ndash; MJF, som er aktiv i Nepals østlige Tarai, grensedistriktet mot India.

## Kandidat for UML i 1961

U. Yadav stilte til parlamentet for det store, moderate kommunistpartiet UML i Sunsari-distriktets valgkrets nr. 4 ved valget i 1991. Han fikk 21%, mot den seirende kandidaten fra Nepals Kongressparti som fikk 58%.

Yadav kritiserte partiledelsen fordi han mente han ble tilbudt et valgdistrikt der han var sikker på å tape, og fikk mindre støtte fra partiet til valgpropaganda fordi han var madhesi.

## Samarbeid med NKP (Maobadi)

Etter at han hadde vært politisk passiv noen år, startet han organisasjonen MJF, opprinnelig som *Institute for Madhes Intellectual Political Studies*, en organisasjon som vakte liten oppmerksomhet.

Han begynte å samarbeide med NKP (Maobadi). Det er ikke kjent om han var partimedlem, men han samarbeida blant annet nært med NKP (M)s viktigste madhesi-leder Matrika Prasad Yadav.

Da maoistlederne *Matrika Prasad Yadav* og *Suresh Ale Magar* i 2004 ble arrestert i Delhi i India, var Upendra Yadav sammen med dem.

Mens de to kjente NKP (M)-lederne ble overført til Nepal, der de ble satt i fengsel, var det i første omgang ukjent hva som skjedde med Upendra Yadav. Det viste seg seinere at indisk politi hadde beholdt ham, for så å sette ham fri.

Yadav har seinere hevdet at Ram Raja Prasad Singh brukte sin innflytelse for å få ham løslatt.

Episoden førte til at Upendra Yadav ble anklaget av folk fra NKP (M) for å ha gått i tjeneste hos det indiske politiet. Fra nå av ble det brudd mellom Upendra Yadav og NKP (M).

## Kontakter med hinduiske organisasjoner

U. Yadav kom nå i nærmere kontakt med ekstreme hinduiske nasjonalister i India, blant annet organisasjonen *Rastriya Swayamsewak Sangh* (RSS) som ga støtte til MJFs virksomhet.

Etter seieren i demokratiopprøret Jana Andolan 2006, var det store forventninger i Tarai om slutt på den langvarige diskrimineringa av madhesi-befolkninga fra Kathmandu, og innføring av regionalt selvstyre.

19. november 2006 deltok U. Yadav sammen med ledere fra det indiske RSS og nepalske monarkister på et monarkistisk, hinduistisk møte i *Gorakhpatra* i India. Møtet vedtok å starte en kampanje for et hinduisk monarki i Nepal.

## Opprøret i Østre Tarai januar&ndash;februar 2007

Da Nepals overgangsgrunnlov 2007 ble vedtatt den 15. januar 2007 uten at regionalt sjølstyre var innført, gikk Upendra Yadav i spissen for demonstrasjoner, der han blant annet brente en kopi av den nye grunnloven offentlig.

Dette ble starten på omfattende demonstrasjoner i det østlige Tarai, som ledet til at Nepals regjering i slutten av januar sa seg villig til å forhandle med MJF og U. Yadav.

Av yrke er Upendra Yadav college-lærer i Sunsari-distriktet.
Messierkatalogen

**Messierkatalogen** er et sett på 110 astronomiske stjernetåker og stjernehoper som Charles Messier katalogiserte. Første utgave i 1774 hadde de 45 første objektene, endelig utgave i 1781 hadde hele katalogen. Charles Messier observerte egentlig kometer, men observerte objekter som kunne forveksles med disse. Han ga derfor ut katalogen for å unngå sammenblanding. Mange slike objekter betegnes fremdeles med sine messiernummer (M1-M110), selv om vi nå vet at de omfatter mange forskjellige typer objekter, fra tåker i vår egen galakse til andre galakser.

Fordi Messier levde og virket i Frankrike, er katalogen begrenset til objekter som kan observeres fra Frankrike gjennom året, det vil si til deklinasjon –35°. Alle messierobjekter kan sees med selv små astronomiske teleskoper eller kikkerter under gode forhold.

## Se også
* Liste over messierobjekter
* :Kategori:Messierobjekter
* NGC-katalogen

## Eksterne lenker
* SEDS Messierkatalog
* CCD bilder av Messierobjekter
Mateja Svet

**Mateja Svet** (født 16. august 1968 i Ljubljana) er en tidligere, slovensk alpinist. Hun representerte Jugoslavia.

I junior-VM i alpint 1984 tok hun gull i storslalåm.

Hun deltok i sitt første verdenscuprenn som sekstenåring, og hun vant sitt første renn i en alder av sytten. Under VM 1987 i Crans-Montana sikret hun seg hun tre medaljer: sølv i storslalåm og bronse i Super-G og slalåm. Under OL 1988 i Calgary tok hun sølv i slalåm, bare slått av Vreni Schneider.

Kronen på verket ble satt under VM 1989 i Vail, da hun ble verdensmester i slalåm. I tillegg tok hun bronse i storslalåm (først etter at Christelle Guignard ble fratatt medaljen på grunn av dopingmisbruk).

Mateja Svet vant totalt sju verdenscuprenn (seks i storslalåm og ett i slalåm). I sesongen 1987/88 gikk hun til topps i storslalåmcupen. Våren 1990 kunngjorde Svet at hun la opp som toppidrettsutøver, før hun fylte 22 år.

## Verdenscupseire

## Referanser


## Eksterne lenker
*
Fylkesvei 23 (Oppland)

**Fylkesvei 23 i Oppland** gikk mellom Svingen og fylkesgrensen ved Leirsjølia i Lunner. Veien var 14,1&nbsp;km lang.

2019 ble veien del av fylkesvei 1606.

## Kommuner og knutepunkter

* Oppdalslinna fra Svingen til  Sand →  , Søndre Ålsveg mot  Vøyen i Gran

* Gamle Hadelandsveg (Akershus) fra fylkesgrensen ved Leirsjølia til  Maura i Nannestad

## Referanser


## Eksterne lenker
* Vegvesenets vegkart
Frank Wörndl

**Frank Wörndl** (født 28. juni 1959 i Sonthofen) er en tidligere tysk alpinist.

I løpet av karrieren vant han aldri noe renn i verdenscupen. Han gikk imidlertid svært overraskende til topps i slalåm under VM 1987 i Crans-Montana. Under OL 1988 i Calgary viste han nok en gang evnen til å slå til når det gjaldt som mest, og tok sølv i slalåm.

Etter at han la opp, har Wörndl arbeidet som TV-kommentator for ZDF og Eurosport.

## Referanser


## Eksterne lenker
*
Florence Steurer

**Florence Steurer** (født 1949) er en fransk tidligere alpinist. Hun deltok i verdenscupen fra 1966 til 1972 og vant fire renn (ett i storslalåm og tre i slalåm).

Under VM 1966 tok hun bronsemedalje i storslalåm. I VM 1970 kom hun på andreplass i kombinasjonen.

Under OL 1972 i Sapporo tok hun bronse i slalåm. Hun tok også VM-sølv i kombinasjonen.

## Referanser


## Eksterne lenker
*
Wales’ nasjonalbibliotek

**Wales’ nasjonalbibliotek** (walisisk: *Llyfrgell Genedlaethol Cymru*, engelsk: *National Library of Wales*) ligger i Aberystwyth i Wales. 

Biblioteket er berettiget til å motta en kopi av hver eneste utgitt verk fra Storbritannia og Irland og huser nå over fire millioner trykksaker. Bygningen var formgitt av arkitekt Sidney Greenslade som vant en konkurranse til å tegne bygningen i 1909. Selve byggingen startet i 1911.

Biblioteket har mange sjeldne bøker, inkludert *[[Yny lhyvyr hwnn]]*, den aller første boken som ble trykket med walisisk språk i 1546 og den første walisiske oversettelsen av hele Bibelen i 1588. Det oppbevarer også mange sjeldne og betydningsfulle manuskripter, blant annet *[[Llyfr Du Caerfyrddin]]*, eller *Carmarthens svarte bok*, som er det tidligste overlevde manuskript som er fullstendig skrevet på walisisk, og *[[Llyfr Taliesin]]* eller *Taliesins bok*, og et manuskript som inneholder arbeidene til Geoffrey Chaucer.

Biblioteket inneholder også *Det politiske arkiv for Wales* (*The Welsh Political Archive*) og *Det nasjonale audiovisuelle arkiv for Wales* (*The National Screen and Sound Archive of Wales*). I tillegg oppbevares også kart, fotografier, malerier, topografiske og landsskapstrykk, tidsskrifter og aviser. Mange av de mest betydningsfulle manuskripter og bøker har blitt digitalisert og gjort tilgjengelig for offentligheten via bibliotekets nettsted.

I 2000 klarte en tyv å stjele bortimot femti ekstremt sjeldne kart fra biblioteket. Kartene er antatt solgt til private samlere.

## Referanser


## Eksterne lenker
* 
* Online Library Catalogue
* NLW Treasures inneholder digitaliserte bilder av betydningsfulle manuskripter, mange komplette.
* The National Screen and Sound Archive of Wales
Storgata (Oslo)

:*Se [[Storgata|pekerside]] for flere forekomster av Storgata.*

**Storgata** (1–107, 2–42) er en gate i bydelene St. Hanshaugen og Grünerløkka i Oslo. Nummer 1–51 og 2–32 ligger i bydel St. Hanshaugen og resten i bydel Grünerløkka. Gaten starter ved Kirkeristen og går til Nybrua over Akerselva hvor den fortsetter som Trondheimsveien. Storgata er sørøstlige grense for strøket Hausmannsområdet mellom Hammersborggata og Nybrua. Det er også nordgrensen for Vaterland, og nordvest- og deretter vest- grensen for Fjerdingen.

## Historie
Storgatas trasé vest for Brugata er en av byens eldste, og var hovedinnfartsåren inn mot Store Voldport ved det nåværende Stortorvet. Gateløpet nordøstover førte på 1700-tallet til løkkeeiendommene i Bymarken. Området ble innlemmet i byen ved byutvidelsen i 1794.

## Bygg i gaten
* NAF-huset (nr. 2–4)
* Storgata 10a og 12
* Folketeaterpassasjen (nr. 21–23)
* Dovrehallen og Dovrestua pub (nr. 24)
* Gunerius (nr. 32)
* Tugt- og Manufacturhuset (lå i nr. 33 til det ble revet)
* Prinds Christian Augusts Minde
* Gassverksbygget (nr. 36C)
* Oslo Legevakt (nr. 40)
* Anker STI (nr. 53–55)

## Oppgradering i 2019 og 2020
I desember 2016 la Plan- og bygningsetaten fram en plan for oppgradering av hele Storgata, med vekt på å forbedre framkommeligheten for buss, trikk og gående, ved å ruste opp gategulvet og skape plasser. I mai 2018 vedtok bystyret oppgraderingen, som må gjennomføres for å kunne ta i bruk nye trikker som er bestilt.

## Referanser


## Litteratur
* 

## Galleri

Fil:Storgata with Christian Augusts Minde towards west - 2007.04.03.jpg|Storgata fra Hausmanns gate med Prinds Christian Augusts Minde på venstre side
Fil:Storgata from Hausmannsgate toward former Schous Bryggeri - 2007.04.03.jpg|Storgata fra Hausmanns gate mot Akerselva og Schous Bryggeri
Fil:Prinds Christian Augusts Minde - 2007.04.03.jpg|Prinds Christian Augusts Minde
Fil:Gassverket - 2007.04.03.jpg|Det tidligere Gassverkets bygning på hjørnet av Storgata og Hausmanns gate
Fil:Operaen Folketeateret.jpg|Folketeatret, der Den norske opera holdt til i mange år
Fil:Gunerius.jpg|Gunerius, etablert av Gunerius Pettersen i 1852
Fil:Storgata-1938.jpg|Storgata fotografert mot øst fra Kirkeristen, 1938
Fil:Krohgstøtten sykehus OB.F02175.jpg|Krohgstøtten sykehus i Storgata 40, ca. 1870-1880
Anaheim

**Anaheim** er en by i Orange County i California. Den ligger 45 kilometer sørøst for Los Angeles.

Innbyggertallet ble i 2006 estimert til å være 342&nbsp;410, noe som gjør Anaheim til den tiende største byen i California og den 56. største i USA. Anaheim er den nest største byen i fylket målt i innbyggertall (etter Santa Ana), og den største i målt i areal.

Anaheim er mest kjent for sine fornøyelsesparker og profesjonelle idrettslag.

## Historie
Anaheim ble grunnlagt i 1857 av bønder og vinmakere fra Franken i Bayern. Det nye tettstedet fikk navnet *Annaheim*, der «Anna» refererte til Santa Ana-elven og «heim» til «hjem». Navnet ble senere noe endret til den nåværende formen.

Den 10. februar 1870 fikk Anaheim bystatus.

Vinrankene i området ble ødelagt av en insektspest i 1880-årene. Bøndene gikk da over til å dyrke valnøtter, appelsiner og sitroner.

I 1920-årene fikk Ku Klux Klan det for seg at byen skulle gjøres til modellby. De fikk inn fire medlemmer i det fem mann store bystyret, i tillegg til at ni av ti medlemmer i byens politistyrke var klansmenn. De fire klansmedlemmene i bystyret satt i nesten ett år, før de ble avslørt. Dette førte til et nyvalg, der de mistet plassene sine. hele 95&nbsp;% av byens innbyggere deltok i dette valget.

Disneyland ble åpnet den 17. juli 1955, og har siden være Anaheims største turistattraksjon. Den 8. februar 2001 åpnet Disneys California Adventure Park, den største utvidelsen i Disneylands historie.

Historisk sett var Anaheim en rik forstad til Los Angeles, med blant annet det eksklusive strøket Anaheim Hills. På slutten av 1900-tallet vokste innbyggertallet i Anaheim kraftig, nå har Anahiem en mer blandet sosioøkonomisk og etnisk sammensetning.

## Politikk
Anaheim ledes av et fem mann sterkt byråd, som velges direkte av velgerne. Disse utpeker så en City Manager, som leder den daglige driften av byen. Siden 2002 har David M. Morgan hatt stillingen som City Manager. Borgermesteren, siden 2002 Curt Pringle, har stort sett seremonielle oppgaver.

Byen er delt mellom tre distrikter til Representantenes hus. Pr. 2007 er de tre kongressrepresentantene fra byen er Ed Royce (R), Gary Miller (R) og Loretta Sanchez (D). Disse har sittet siden henholdsvis 1993, 1999 og 1997.

## Næringsliv

Den viktigste næringsveien i Anaheim er turisme. Anaheim Convention Center huser en mengde konferanser, i tillegg til den verdensberømte Disneyland. Disneyland er byens største arbeidsgiver.

## Idrett

Anaheim har to lag blant de fire store amerikanske idrettene:

* NHL-laget Anaheim Ducks
* MLB-laget Los Angeles Angels of Anaheim

I tillegg spilte laget NFL-laget Los Angeles Rams i Anaheim fra 1980 til 1994. Laget ble da flyttet til St. Louis og omdøpt til St. Louis Rams.

Los Angeles Angels of Anaheim var frem til januar 2005 kjent som Anaheim Angels. Eierne av laget byttet da navn på laget slik at det skulle få bredere publikumsappell utenfor Anaheim. Dette skapte sterke reaksjoner i byen.

## Referanser


## Eksterne lenker
* 
* Anaheim and Orange County – Offisiell turistinformasjon
Sissel Ingri Tank-Nielsen

**Sissel Ingri Tank-Nielsen** (født 1955) er en norsk skuespillerinne og sangerinne som er mest kjent fra scenen. Hun er ansatt ved Den Nationale Scene.

Tank-Nielsen ble født i Horten, men vokste opp i Oslo.

Hun ble ansatt ved Den Nationale Scene i 1978, avbrutt av et engasjement ved Rogaland Teater hvor hun spilte Ofelia i *[[Hamlet]]* i 1986. Ved Den Nationale Scene hadde hun på 1980-tallet sentrale roller i *[[Raskolnikov]]* (1982) og i Ibsens *[[Samfundets støtter]]* i 1988 (begge i regi av Kjetil Bang-Hansen). Hun har siden medvirket i oppsetninger som *[[Snøhvit (eventyr)|Snehvit]]* (tittelrolle i 1997), *[[Madame Bovary]], [[Onkel Vanja]], [[Hedda Gabler]], [[Spellemann på taket]], [[Danny og den store fasanjakten]],* *[[Engler over Møhlenpris]]*, *[[Pippi Langstrømpe]]*, *Namnet*, ''Anne Pedersdotter'' og *Engler i Amerika*.

Hun har også medvirket i flere radiohørespill. I 1985 ga hun ut albumet *[[Natten]]* med Ketil Bjørnstad.

Hun har gjort få opptredener på TV, men i 1982 hadde hun en birolle i den surrealistiske Fjernsynsteater-oppsetningen *Kan du elske?* av Cecilie Løveid.

I 1984 ble hun portrettert i tv-serien *[[Vær så god neste!]]* på NRK. 

## Referanser


## Eksterne lenker
*
Fylkesvei 1 (Oppland)

**Fylkesvei 1 i Oppland** gikk mellom Kittelsrud i Gran og Sløvika i Jevnaker. Veien er 6,9&nbsp;km lang.

2019 ble veien erstattet av fylkesvei 2274 og fylkesvei 2278.

## Kommuner og knutepunkter

*Sognstoppen

## Referanser


## Eksterne lenker
* Vegvesenets vegkart
John C. Breckinridge

**John Cabell Breckinridge** (født 16. januar 1821, død 17. mai 1875) var advokat, politiker og general for konføderasjonen under den amerikanske borgerkrigen. Som politiker satt han i kongressen, både i Representantenes hus og i Senatet som senator for Kentucky. Etterhvert ble han den 14. visepresidenten i USA. Han tjenestegjorde under president James Buchanan i perioden 1857 &ndash; 1861, som den til da yngste visepresidenten i USAs historie.

Breckinridge stilte som presidentkandidat ved valget i 1860, men tapte da for republikaneren Abraham Lincoln.

Han var den siste krigsministeren for konføderasjonen. 

## Referanser


## Eksterne lenker
* 
*
Fylkesvei 2312

**Fylkesvei 2312** går mellom Tingelstad og Hvattum i Gran.

Før 1. januar 2010 hadde veien betegnelsen fylkesvei 34.

Frem til 2019 hadde veien betegnelsen fylkesvei 39 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Merete Armand

**Merete Armand** (1955–2017) var en norsk skuespillerinne mest kjent fra scenen. Hun var ansatt ved Den Nationale Scene i det meste av sitt yrkesaktive liv. Hun gjorde seg spesielt bemerket i rollen som Oline i *[[Hellemyrsfolket]]* (1992).

Armand gikk ut fra Statens Teaterhøgskole i 1979 og hadde sin debut samme år i stykket *[[Ole Brumm]]* ved Sogn og Fjordane Teater. Hun var videre ansatt ved Telemark Teater, Trøndelag Teaterog, Homansbyen Teaterselskap og Riksteatret. I 1986 ble hun ansatt ved Den Nationale Scene og var ansatt her frem til sin død.

På Den Nationale Scene medvirket hun blant annet i oppsetninger som *Vaskerelvens rose* av Gunnar Staalesen (1986), *[[Måken]]* av Anton Tsjekhov (1987), *[[Hellemyrsfolket]]* av Amalie Skram (1992), *Løvet i Vallombrosa* av Lars Norén (1997), *[[Erasmus Montanus]]* av Ludvig Holberg (2000), *Presidentinnene* av Werner Schwab, (2000), *[[Heksene]]* av Roald Dahl (2001–02), *1900* av Gunnar Staalesen (2002–03), *[[Ronja Røverdatter]]* av Astrid Lindgren (2003–04), *Ved Kattemyra* av Marina Carr (2004), *[[Kameliadamen]]* av Alexandre Dumas d.y. (2004), *Idioten* av Fjodor Dostojevskij (2005) og i *[[Lille Eyolf]]* av Ibsen. Hennes siste rolle var i *[[Trojanerinnene|Kvinnene fra Troja]]* (2009) av Evripides.

Ved siden av teatret medvirket hun også i flere hørespill. Hun hadde også en mindre rolle i den britiske filmen *[[The Witches]]* (1990) samt noen få oppdrag for TV.

I 1997 ble hun tildelt tildelt Pernillestatuetten.

Hun døde av kreft, 61 år gammel.

Merete Armand var datter av skuespiller Eilif Armand og forfatter Elisabeth Armand, og søster til barnebokforfatter Yngvil Armand skuespillerinnene Frøydis Armand og Gisken Armand.

## Referanser


## Eksterne lenker
*
Koforidua

**Koforidua** er en by i regnskogbeltet i Ghana og er hovedstad og kommersielt senter i regionen Eastern Region. Byen ble grunnlagt rundt 1875 av flyktninger fra Ashantikongedømmet. Majoriteten av innbyggerne er kristne.

Byen har et sentrum, der man finner et sentralmarked, taxi og busstasjon, kino, bokhandlere og en lokal radiostasjon. Byen har også flere hoteller og herberger.
Ada (Ghana)

**Ada** er en ghanesisk landsby som ligger 3–4 timers kjøretur øst for Accra i Greater Accra Region. Landsbyen er delt inn i tre områder: Big Ada, Ada Foah og Ada Kasseh. Landsbyen ligger i munningen til Voltaelven og er kjent for sine strender. Hvert år i august arrangeres en festival kalt *Asafotufiam* for å minnes Adakrigere som har dødd i krig.

I Ada finnes også ruinene etter Fort Kongensten, en festning som ble påbegynt av danskene i 1783.

Adas hovedinntekter kommer fra saltproduksjon og turisme.

## Litteratur
*

## Eksterne lenker
*
Akosombo

**Akosombo** er en by i Asuogyaman-distriktet i Eastern Region i Ghana. Den ligger like ved Akosombodemningen, som har skapt verdens største menneskeskapte innsjø, Voltasjøen. 

## Referanser




## Eksterne lenker
*
Mikkel Gaup

**Mikkel Mathis Gaup ** (født 1968 i Alta i Finnmark) er en norsk-samisk skuespiller.

## Film
Gaup fikk sitt gjennombrudd i den Oscar-nominerte spillefilmen *[[Veiviseren]]* i 1987. Han har bakgrunn fra teater, tv og film, der han blant annet har vært med i filmen *[[Breaking the Waves]]* av Lars von Trier. Både *Veiviseren* og *Breaking the Waves* ble nominert til Oscar og til filmfestivalen i Cannes. I februar 2008 spilte han hovedrollen som Aslak Jacobsen Hætta i Nils Gaups film *[[Kautokeino-opprøret (film)|Kautokeino-opprøret]]*. 

## TV
Gaup spilte Tvilling i NRK-serien *[[Jul i Blåfjell]]*, og har også vært med i TV-serien *Den lille traktoren* (Gråtass), der han spilte skraphandleren Herpert Hoggerud, samt vært programleder i *Påskemorgen*. Etter Veiviseren spilte han i miniserien *[[Solens sønn og månens datter]]* der han hadde rollen som samegutten Niilas, som innledet et «forbudt» forhold til jenta Birte, spilt av Liv Heløe. Serien gikk på NRK i 1993. Han var også å se på Barne-TV i serien *Amuletten*. 

Høsten 2008 deltok han i *[[Skal vi danse (TV-program)|Skal vi danse]]*, hvor han røk ut i semifinalen. I 2009 deltok han i *[[Zebra Grand Prix]]* på TV 2 Zebra, hvor han kom på annenplass sammen med Hanne Sørvaag.

## Teater
Gaup har jobbet på Den Nationale Scene, Riksteatret, ABC-teateret og Beaivvaš Sámi Teáhter. Han var også med i Vardøger som Nordland Teater var med på å produsere på Festspillene i Nord-Norge i 2001. Mikkel spilte Jåvva i Vaajesh Gaaltije/Eventyrkilden som Åarjelhsaemien Teatere/Sydsamisk Teater og Nordland Teater som hadde première og turné i Nordland våren 2005. Han har spilt tittelrollen i *[[Faust (Goethe)|Faust]]* på Beaivvás Sámi Teáhter.

I 2009 spilte Gaup ved Hålogaland Teater, hvor han medvirket i *20 Teddy uten filter* og *Bør Børson Jr.*. I 2017 spilte han nattmannen i Fyllingsdalen Teaters oppsetning *Hekseringen* på Bergenhus festning i Bergen.

## Familie
Mikkel Gaup er far til modell og Frøken Norge-deltager Maiken Madeleine Gaup og nevø til skuespilleren Nils Gaup.

## Filmografi
* 1987 *[[Veiviseren]]* (spillefilm) – Aigin
* 1991 *The Miracle* – Jonner
* 1996 *The North Star / [[Tashunga]]* (spillefilm) – Ross 
* 1997 *[[Stol på ministeren]]* (spillefilm) – Ante
* 1997 ''Breaking The Waves'' (spillefilm) – Pits
* 1998 *[[Fomlesen i kattepine]]* – Alf A. Romeo 
* 2000 *Inside/Out* – Sheriff 
* 2002 *[[Den lille traktoren Gråtass|Gråtass]] – Forviklinger på gården* – Herbert
* 2003 *[[Macbeth (spillefilm fra 2003)|Macbeth]]* (spillefilm) – Malcom
* 2006 *[[Slipp Jimmy fri]]* (animasjonsfilm) – stemme
* 2008 *[[Kautokeino-opprøret (film)|Kautokeino-opprøret]]* (spillefilm) – Aslak Jacobsen Hætta
* 2009 *[[Snarveien]]* (spillefilm) – en smugler
* 2010 *[[Hjerterått]]* (TV-serie) – Aslak
* 2016 *[[Børning 2]]* (spillefilm) – Mikkel
* 2016 *[[Gavagai (film|Gavagai]]* – Niko Haapasalo
* 2017 *[[Cloudboy (film)|Cloudboy]]* – Reiadnu
* 2021 *Koftepolitiet* (kortfilm) – Nils/Niilas
* 2023 ''Ellos eatnu - La Elva Leve''

## Referanser


## Eksterne lenker
*  
*  Mikkel Gaup i bilder
*  Mikkel Gaups hjemmeside
Coleman Hawkins

**Coleman «Hawk» Hawkins** (født 21. november 1904 i Saint Joseph i Missouri, død 19. mai 1969 i New York) var en amerikansk jazzmusiker (saksofon), kjent som en av verdens ledende.

Hawkins var oppvokst i Chicago og Topeka, Kansas, og spilte tidlig med Mamie Smiths «Jazz Hounds» (1922–23) og Wilbur Sweatman, før han i New York var i Fletcher Hendersons orkester (1924–34) på Cotton Club, og i perioden 1925-26 utviklet sin avanserte stil inspirert av bandkollega Louis Armstrong.  

Derpå fulgte soloperioden 1934-39 i Europa der han blant annet spilte med Arne Hülphers orkester (Stockholm, 1935), medvirket på innspillinger med Hot Club of France, Django Reinhardt og Stephane Grappelli (1937), samt spilte med gjestende amerikanere som Benny Carter, Joe Coleman og Arthur Briggs.  
:(*Honeysuckle Rose* av Fats Waller, 1934; 207 KB, 12 sekund)

Tilbake i USA spilte han inn sin mest kjente solo på *Body and Soul* (1939), ble kåret til årets utøver av Down Beat, samt skrev filmmusikk til *Stormy Weather* (1943).  Samtidig endret han kurs til den nye bebop-stilen, startet egne besetninger (1944) med Thelonious Monk på piano, Miles Davis på trompet, Oscar Pettiford på bass og Max Roach på trommer. Hawkins ledet den første bebop-innspilling med Dizzy Gillespie og Roach (1943), senere med  J.J. Johnson, og Fats Navarro. Han opptrer alene på utgivelsen *Picasso* (1948).

På 50-tallet spilte han i Jazz at the Philharmonic, og fulgte det stilmessige kjølvann av Charlie Parker og Lester Young, samt spilte inn med Ben Webster (1957).  Han spilte med Roy Eldridge, Eric Dolphy, John Coltrane, såvel som Duke Ellingtons orkester (1962). Hawkins var igjen, med Oscar Petersons trio, på besøk i Stockholm (1967), og var aktiv inntil sin død (lungebetennelse, 1969), hvorpå hans liv ble biografert av John Chilton i *The song of the Hawk* (1990).

## Referanser


## Eksterne lenker
* 
* 
* 
* redhotjazz.com  har bilder, omtale, lydklipp og verksliste
* pbs.org  har omtale og lydklipp
Pernille Anker

**Pernille Anker** (1947–1999) var en norsk skuespillerinne, dramatiker og sanger. 

Anker var tilknyttet Scene 7 i perioden 1972–1975. Her startet hun og Turid Balke opp barneteater, før de fortsatte med Filiokus barneteater fra 1975. I 1977–1987 drev hun La Strada Musikkteater, et musikalsk fortellerteater der stykkene tok utgangspunkt i tradisjonsstoff.  

Fra 1987 virket hun som frilans, også med voksenforestillinger som blant annet *Stev* og *Fra mødrenes rike*. Hun spilte også mange forestillinger med frie grupper. Hun spilte rollen som urkvinne i Bentein Baardsons oppsetning av *[[Draumkvedet]]*. Hun medvirket også i hørespill og hadde mindre biroller i filmer som *[[Hvem har bestemt..!?|Hvem har bestemt?]]* (1978), *[[Det tause flertall]]* (1977) og *[[Lasse & Geir]]* (1976).

I 1991 hun sammen med Anne Mali Sæther tildelt 300 000 kroner i Norsk Kassettavgiftsfonds Scenario-konkurranse for beste enakter, for forestillingen *Saft*.

I ungdomsårene tok en cand.mag. med fransk, idéhistorie og musikk. Flere år senere begynte å studere teologi og etter å ha tatt mellomfag bosatte hun seg på Hadeland og bygget sitt eget «Ankerhaugen» på Tingelstad. Hun skrev musikalen *Gvithuldra i [[Sølvsberget]]*, som hadde urpremiere i 1998 og senere ble vist årlig. Hun utgav albumene *[[Jordsalme]]* (1985) og *[[Huldra i berget]]* (1990) og har medvirket på Patrick Shaw-Iversens *Mountain Tasting* (1991) og Hans W. Brimis *Hyljarliv* (1997) og *Springleik og Blåtoner* (1982). 

Pernille Anker døde av kreft i 1999, 52 år gammel.

Hun var datter av bibliotekar Øyvind Anker og pianist Eva Høst (1908–1969).
## Referanser

__NOTOC__
## Eksterne lenker
*
Vinnie Jones

**Vincent Peter Jones** (født 1965), populært kalt bare Vinnie eller The Axe, er en britisk skuespiller og tidligere fotballspiller.

Jones innledet fotballkarrieren i nonleague-klubben Wealdstone FC. Etter et kort opphold i den vesle klubben skrev den unge midtbanespilleren under for toppdivisjonsklubben Wimbledon i 1986. I november 1986 debuterte Vinnie Jones som profesjonell fotballspiller, for Wimbledon mot Nottingham Forest. Jones fant seg raskt til rette blant lagkameratene sine i den nye klubben, gjengen som snart skulle bli verdenskjent som *The Crazy Gang*.

Vinnie Jones' spillestil ble karakterisert av enorm innsats og arbeidsmoral på banen.

I 1989 byttet han klubb til Leeds United, hvor han spilte en sesong. Neste stopp ble Sheffield United, også kun en sesong, før turen gikk videre til hovedstadsklubben Chelsea. Også her ble oppholdet kortvarig. Før starten av 92/93-sesongen valgte han å vende tilbake til Wimbledon.

Vinnie Jones spilte 384 kamper i engelsk toppfotball og scoret 33 mål. I løpet av karrieren fikk han også med seg ni landskamper for Wales, som han var kvalifisert for å spille for gjennom sin walisisk-fødte morfar.

Etter fotballkarrieren var over har han skiftet yrke til skuespiller og har medvirket i en rekke storfilmer.

## Referanser


## Eksterne lenker
* 
* 
* 
* Ukas legende: Vinnie Jones
Fiplingvatnet

**Fiplingvatnet** kan sikte til

*Nedre Fiplingvatnet, en innsjø i Grane kommune i Nordland
*Øvre Fiplingvatnet, en innsjø i Grane kommune i Nordland
Alf Hildrum

**Alf Ivar Hildrum** (født 1948) er en norsk pressemann og tidligere konsernsjef og sjefredaktør for TV 2.

Hildrum er utdannet siviløkonom fra Norges Handelshøyskole (NHH) i 1973. I sin tid ved NHH var han aktiv som styremedlem av Studentersamfunnet i Bergen og som organisasjonssekretær i Arbeidernes ungdomsfylking (AUF). Han var i en periode formann i AUF i Hordaland. Han har redaksjonell erfaring fra en rekke A-presse-redaksjoner siden 1979, blant annet i A-pressens Oslo-redaksjon (APOR) både som journalist og redaksjonssjef, redaktør og disponent i Bergens Arbeiderblad, og var i perioden 1987 til 2007 konsernsjef i A-pressen og leder av Medier Russland. 

Fra 2006 var han styreleder for TV 2 fram til han overtok rollen som sjefredaktør og administrerende direktør i TV 2 Gruppen etter Kåre Valebrokk den 13. juni 2007.

Som journalist er Hildrum blant annet kjent for avsløringene av statsminister Odvar Nordlis helseproblemer tidlig i 1981, som i sin tur bidro til at Nordli gikk av som regjeringssjef.

Han har vært aktiv i Arbeiderpartiet, og var blant annet informasjonssekretær og personlig sekretær for Hallvard Bakke i Handels- og skipsfartsdepartementet fra 1978 til 1979. 

## Referanser
Guy Périllat

**Guy Périllat** (født 1940) er en fransk tidligere alpinist. Han er dobbelt verdensmester og har vunnet to olympiske medaljer.

Périllat feiret sin største triumfer i 1960-årene. Under OL 1960 i Squaw Valley ble Périllat verdensmester i den ikke-olympiske kombinasjonsøvelsen. I utforrennet tok han bronse.

To år senere hadde han igjen suksess i VM, da han tok sølv i slalåm, bak landsmannen Charles Bozon. Under VM 1966 i Portillo i Chile tok Périllat sin andre verdensmestertittel, denne gang i storslalåm, og tok sølv i slalåmrennet.

Endelig tok han sin andre olympiske medalje under OL 1968 i Grenoble, med sølv i utfor. Périllat la opp som aktiv alpinist etter sesongen 1968/69.

## Verdenscupseire

## Referanser


## Eksterne lenker
*
Skotsk Premier League 2003–2004

Den Skotske Premier League 2003–04 ble avlsuttet med Celtic som mester.

## Topscorerliste

## Tilskuere
Gjennomsnittstall for hele sesongen 2003-04:

*Celtic – 58 181
*Rangers – 48 992
*Hearts – 11 947
*Aberdeen – 10 389
*Hibernian – 9 138
*Dundee United – 7 722
*Dundee – 7 090
*Kilmarnock – 6 966
*Dunfermline Ath – 6 236
*Motherwell – 6 225
*Livingston – 5 117
*Partick Thistle – 4 710

## Eksterne lenker
* Scottish Premier League Archive 2003/2004 hos *Scottish Professional Football League* (spfl.co.uk)
Eltonveien (Oslo)

**Eltonveien** (1-111, 2-24) er en vei på Refstad i Bydel Bjerke i Oslo. Veien begynner i krysset Sinsenveien/Refstad allé i nordvest og ender i Haugmannsveien i sørøst. Veien er i underkant av 400 meter lang, og har villa- og rekkehusbebyggelse. Det er gangforbindelse mellom Eltonveien og Ribstonveien.

Veien ble i 1934 oppkalt etter eplesorten Elton, samtidig med de andre «epleveiene» Åkerøveien og Ribstonveien.

## Se også
*Liste over Oslos gater

## Litteratur
* 

## Eksterne lenker
*
Discolomatidae

* Aphanocephalinae
* Cephalophaninae
* Discolomatinae
* Notiophyginae
* Pontonatinae

**Discolomatidae** er en familie av små, tropiske biller som lever på barken av ulike slags trær. Familien har ofte blitt kalt Discolomidae, og omfatter gruppene som av og til har blitt kalt Aphanocephalidae og Notiophygidae.

## Utseende
Små (1,2 – 2&nbsp;mm), kort ovale til nesten sirkelrunde, flate biller. De er blanke, glatte, tett punkterte og brunlige til svarte på farge. **Hodet** er temmelig lite, på sidene vanligvis dekket av brystskjoldets framskutte framhjørner. Antennene er nokså korte, 9- eller 10-leddete, med en en-leddet kølle. **Brystskjoldet** (pronotum) er mye bredere enn langt, mer eller mindre halvsirkelformet sett ovenfra, jevnt og ganske tett punktert, uten påfallende groper eller knøler. **Dekkvingene** er brede, ovale, ganske tett punkterte, men uten punktrekker. Noen arter mangler flygevinger. **Beina** er ganske korte, lårene er tykke, hoftene (coxae) er uvanlig små og delvis innesluttet i groper på undersiden. Føttene er tre-leddet.

## Levevis
Billene blir ofte funnet på barken av ulike slags tropiske trær, og er blant annet blitt samlet inn ved trekrone-gassing (*canopy fogging*).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **Discolomatidae** Hoern, 1878
****** Underfamilien Aphanocephalinae Grouvelle, 1912
******* Slekten *[[Aphanocephalus]]* Wollaston, 1873  – ca. 150 arter, tropiske deler av den Gamle verden
******* Slekten *[[Fallia]]* Sharp, 1902
******* Slekten *[[Parafallia]]* Arrow, 1939
******* Slekten *[[Profallia]]* John, 1954
******* Slekten *[[Solitarius]]* John, 1943
****** Underfamilien Cephalophaninae John, 1954
******* Slekten *[[Cephalophanus]]* John, 1940
****** Underfamilien Discolomatinae Horn, 1878
******* Slekten *[[Cassidoloma]]* Kolbe, 1898
******* Slekten *[[Discoloma]]* Erichson, 1845
****** Underfamilien Notiophyginae Jacobson, 1915
******* Slekten *[[Dystheamon]]* Grouvelle, 1927
******* Slekten *[[Holophygus]]* Sharp, 1899
******* Slekten *[[Notiophygus]]* Gory, 1834
******* Slekten *[[Pachyplacus]]* John, 1935
******* Slekten *[[Parmaschema]]* Heller, 1912
******* Slekten *[[Praviclava]]* John, 1941
****** Underfamilien Pontonatinae John, 1954
******* Slekten *[[Katoporus]]* John, 1956
******* Slekten *[[Pondonatus]]* John, 1954

## Eksterne lenker
* 
Ubestemt Discolomatidae fra Indonesia: http://www.beetle-diversity.com/beetles/php/description.php?speciesID=573&pic=1
Frankie Laine

**Frankie Laine** (**Frank Paul LoVecchio**) (født 30. mars 1913, død 6. februar 2007) var en amerikansk sangere. I sin karriere utga og sang han en lang rekke av hits (blant annet «Jealousy», «That Lucky Old Sun» og «I Believe») og har på verdensplan solgt mer enn 250 millioner plater. Han var kjent under kunstnernavnene *Mr. Rhythm*, *Old Leather Lungs* og *Old Man Jazz*.

Han var gift to ganger, første gang fra 1950–1993 og igjen fra 1999, da han rundet 86 år.

## Se også
* Liste over stjerner på Hollywood Walk of Fame

## Referanser


## Eksterne lenker
* 
* 
*
Ceneda

**Ceneda** er det tidligere navnet på byen Vittorio Veneto i Italia. Byen ble i 1866 forent med Serravalle og tok det nye navnet fra dette år.

Cenedas tidligere biskop, Michele della Torre, ble senere utnevnt som nuntius og kardinal. Dette var også fødebyen til Lorenzo da Ponte, kjent librettist for Wolfgang Amadeus Mozart.
Institutt for sjelesorg

**Institutt for Sjelesorg** – dr. Einar Lundbys stiftelse – er en ideell økumenisk / felleskirkelig stiftelse, én av flere, ved Modum Bad. Instituttet tilbyr rekreasjonsopphold, driver ulike kurs innen sjelesorg på ulike nivå, og videreutdanning på masternivå i samarbeid med Det teologiske Menighetsfakultetet. Stedet utgir også Tidsskrift for Sjelesorg, Nordens eneste skandinaviskspråklige fagtidsskrift for sjelesorg og driver med fagutvikling og forskning i møtet mellom psykiatri / psykologi og sjelesorg.  

## Historie
Instituttets historie er knyttet til legen og sjelesørgeren Einar Lundbys liv. Da driften av Lundbys kristne hvilehjem, Solborg ved Jevnaker, opphørte i 1964, ble det besluttet at arbeidet skulle søkes videreført i form av et Institutt for Sjelesorg, beliggende på Modum Bad. Da instituttet ble opprettet i 1975, var det et synlig uttrykk for samarbeidet mellom tre av samtidens markante kristne ledere, psykiateren Gordon Johnsen, presten Peder Olsen og Einar Lundby.

## Virksomhet
Institutt for sjelesorg har et omfattende kurs- og seminartilbud i sjelesorg og relaterte emner for alle som er interessert i å lære mer om samtale og sjelesorg. Institutt gjennomfører hvert år en rekk rekreasjonsuker. Dette er uker som kan benyttes av enkeltpersoner og ektepar til rekreasjonsopphold eller studieopphold ved instituttet. Tilbudet er åpent for alle. Med støtte fra Kultur- og kirkedepartementet og Den norske kirkes presteforening har holdt instituttet på begynnelsen av 2000-tallet såkalte ressursuker for prester for å motvirke utbrenthet hos prestene.

I tillegg til sjelesorg tilbyr ansatte ved instituttet også arbeidsveiledning, enten individuelt eller i gruppe. Instituttet utgir også Tidsskrift for sjelesorg, Nordens eneste skandinaviskspråklige fagtidsskrift for sjelesorg. 

Instituttets deltakelse i den offentlige debatt rundt sekter, både i form av deltakelse i rapporten "Religiøse grupper og 
bruddprosesser", og ved flere foredrag og avisartikler, har blitt kritisert med hensyn til objektivitet.

Fungerende instituttleder er Marit Endresen.

## Referanser


## Eksterne lenker
* Institutt for sjelesorg
Zermatt

**Zermatt** (wallisertysk *Zermat*, fransk *Praborgne*, avledet av latin *Pratobornum*) er en kommune i distriktet Visp i den sveitsiske kantonen Wallis. Den ligger ved enden av Matterdalen i en høyde av 1610 moh., og er kjent for sin beliggenhet nedenfor fjellet Matterhorn. Zermatt er et kjent vintersportssted, og er også et populært feriested om sommeren.

## Referanser


## Eksterne lenker
*
Wiślanere

**Wiślanerne** (polsk *Wiślanie*) var en lekhitisk stamme som fra det 7. århundre bebodde områdene som i dag utgjør Lille-Polen. I det 9. århundre dannet wiślanerne en stammestat, med hovedsentre i Kraków, Wiślica, Sandomierz og Stradów. Sannsynligvis ble de underlagt Stor-Mährens konge Svatopluk I, som var vasall av keiser Arnulf, og wiślanernes hertug ble tvunget til å motta dåpen. Etter en senere periode med tsjekkisk dominering, ble wiślanernes land kontrollert av polanerne sent i det 10. århundre og inkorporert til Polen.
TV 2 Gruppen

**TV 2 Gruppen AS** er Norges femte største mediekonsern. TV&nbsp;2 Gruppen driver en rekke TV-kanaler i tillegg til strømmetjenester. Konsernet har siden 9. januar 2012 vært heleid av Egmont.

Konsernet omfatter TV-kanalene TV 2 Direkte, TV 2 Zebra, TV 2 Livsstil, TV 2 Nyheter, TV 2 Sport og TV 2 Sport Premium, C More, strømmetjenesten TV 2 Play, TV-distributøren RiksTV og nettstedet tv2.no.

Konsernet hadde i 2019 inntekter på 5 milliarder kroner, og et driftsresultat på 330 millioner kroner.

Konsernet har 913 ansatte (pr. 13. januar 2017). Hovedkontoret ligger i Bergen.

## Historie
### Eierskap
TV 2 Gruppen ble etablert 13. november 1991 som følge av den vellykkede søknaden om konsesjon til å bli den eneste kommersielle allmennkringkasteren i Norge. Schibsted og Egmont var de to største aksjonærene ved oppstarten av selskapet.

I 1995 kjøpte A-pressen 24,51 prosent av aksjene i selskapet, og de tre mediekonsernene kontrollerte dermed 87,2 prosent av TV 2 Gruppen.

I 1997 solgte Norsk Aller, Tinius Nagell-Erichsen og Bergens Tidende seg ut av selskapet og de tre hovedaksjonærene kontrollerte 99,65 prosent av selskapet.

I mai 1997 kjøpte TV 2 Gruppen 49,33 prosent av aksjene i TVNorge. Oppkjøpet førte til en samarbeidsavtale på tvers av de to selskapene. Avtalen innebar at TV 2 skulle kjøpe inn programmer og styre sendeskjemaet til TVNorge. Samarbeidet opphørte i desember 1999, og TV 2 Gruppen solgte seg ut av TVNorge i 2004.

### Konsernsjefer og sjefredaktører
* 1991–1993: Bjørn Atle Holter-Hovind
* 1993–1999: Arne A. Jensen
* 1999–2007: Kåre Valebrokk
* 2007–2015: Alf Hildrum
* 2015–: Olav Terjeson Sandnes

## Virksomheter
### Fjernsyn
Fjernsyn har vært den største delen av TV 2 Gruppen sin virksomhet siden oppstarten i 1991.

*Fjernsynsdelen av TV 2 Gruppen består av de følgende kanalene:*
* TV 2 Direkte (1992–)
* TV 2 Zebra (2004–)
* TV 2 Nyheter (2007–)
* TV 2 Sport 1 og 2 (2007–)
* TV 2 Sport Premium (2010–)
* TV 2 Livsstil (2015–)

### Strømming
Siden 2005 har strømming vært en del av TV 2 Gruppen sin virksomhet. Tjenesten TV 2 Play tilbyr abonnenter programmer og sport som har blitt sendt på TV 2 sine fjernsynskanaler, direktesending fra en av kanalene, filmleie og Sumo eksklusivt. I 2020 passerte tjenesten  betalende abonnenter.

Tjenesten fikk ny drakt og navn før sommeren 2021. Navnet ble endret fra TV 2 Sumo til TV 2 Play samtidig som siden fikk ny logo.
* TV 2 Play (2005–)

## Referanser


## Eksterne lenker
* 
*
Wenche-Britt Hagabakken

**Wenche-Britt Hagabakken** (født 8. desember 1952 i Askim, bosatt i Hamar) er en norsk forfatter, tidligere lærer og journalist. Hennes debutroman *Gjenopprettelse* (utgitt i 2004) ble mottatt med gode kritikker. Romanene *Zürich]*, som kom i 2006, *Kjære Jonny Henriksen*, som kom i 2008, og *Hula Lou*, som kom ut i 2012, ble også meget godt mottatt av  kritikerne. Videre kom *Biografi- dikt og tekster* (2014) og romanen  *Mor, jeg vil hjem*  (2016) Wenche-Britt Hagabakken har dessuten bidratt i flere antologier; *Ser du meg nå* (1995), *Gatelangs, gårdimellom* (2004), *Innenfor Utenfor* (2005) og brevboken *Bastard* i 2008.

Hun har også samarbeidet med andre kunstnere i tverrfaglige prosjekter, blant annet med jazzgruppen Amherst og videokunstneren Morten S. Vernegg om konsertforestillingen *A Light Exists in Spring* som hadde premiere i Oslo høsten 2008, og tok for seg 1800-tallspoeten Emily Dickinsons liv og diktning. Hun deltok med diktlesning av Rolf Jacobsen i konserten *Nattåpent*, som hadde premiere under Nordisk samtidspoesifestival/ Rolf-Jacobsendagene i Hamar 2012. Denne konserten turnerte i 2011–2012 i regi av Den kulturelle skolesekken (DKS) i videregående skoler med Ingvild Koksvik, Lars Jakob Rudjord og Sigrun Eng.

Hagabakken er leder for Gravdahls Skrivekurs i regi av Gravdahl Bokhandel i Hamar. Et resultat av dette kurset er debutantantologiene *Åtte pluss en* (2009), red: Wenche-Britt Hagabakken og kulturredaktør og kritiker Geir Vestad i Hamar Arbeiderblad, og *12 i ord* (2011), red: Wenche-Britt Hagabakken, Geir Vestad og Widar Aspeli.

## Priser og utmerkelser
Hun er tildelt Hedmark fylkes to-årige kunstnerstipend 2011. Hun mottok Mads Wiel Nygaards legat for 2012 for sitt forfatterskap. Hun ble tildelt Bokhandelens forfatterstipend i 2013. Hun mottok Språklig samlings litteraturpris for 2013 for sitt forfatterskap. *Hula Lou*, som Hagabakken mottok flere priser for, ble også nominert til Ungdommens kritikerpris for 2013.

## Bibliografi
* *Gjenopprettelse* – roman (2004)
* *Zürich* – roman (2006)
* *Kjære Jonny Henriksen* – roman (2008)
* Red: Wenche-Britt Hagabakken og Geir Vestad: *Åtte pluss en* – debutantantologi (2009)
* Red: Wenche-Britt Hagabakken, Geir Vestad og Widar Aspeli: *12 i ord* – antologi Gravdahls skrivekurs (2011)
* *Hula Lou* – roman (2012) ISBN 9788203351402
* *Biografi - dikt og tekster (2014)*
* *Mor, jeg vil hjem - roman (2016)*
*

## Referanser




## Eksterne lenker

* 
* 
* 
* 
* 
*  
* 
* Presentasjon av Wenche Britt Hagabakken i Forfatterkatalogen på Forfattersentrums nettsider
* Wenche-Britt Hagabakken , fra nettsidene til forlaget Aschehoug

__NOTOC__
Polanere

**Polanerne** (polsk *Polanie*) var en vestslavisk stamme som førte til grunnleggelsen av den første stat på områdene som utgjør dagens Polen. Polaner-stammen gav opphav til huset Piast, som i sin tur grunnla staten Polen.

Fra det 8. århundre bebodde polanerne dagens Stor-Polen. Mot slutten av det 9. århundre klarte de å forene de fleste slaviske stammer mellom Karpatene og Østersjøen og mellom elvene Odra og Bug. Mot det 10. århundre klarte de også å integrere landområdene Masovia, Kujavia og Stor-Polen. Hovedsentrene i polanernes stat var Giecz, Poznań, Gniezno og Ostrów Lednicki.
Arawak (språk)

:*Denne artikkelen omhandler språket arawak. For andre betydninger, se *'arawak**.''

**Arawak''' er et språk i arawak-språkfamilien i Sør-Amerika. Språket hadde rundt 2&nbsp;450&nbsp;brukere i 1980.

## Referanser